पाएं अपने शहर की ताज़ा ख़बरें और फ्री ई-पेपरडाउनलोड करें
एक सर्वेक्षण के मुताबिक़ अमरीका में एक-तिहाई से ज़्यादा शादियां ऑनलाइन डेटिंग की बदौलत होती हैं.
जिन प्रेमियों के रिश्ते की शुरुआत ऑनलाइन डेटिंग से होती है, वे दूसरे दंपतियों के मुकाबले थोड़ा ज़्यादा खुश रहते हैं.
अमरीकी शोधकर्ताओं का ये सर्वेक्षण कहता है कि ऑनलाइन डेटिंग से मिलने वाले लोगों की तादाद बढ़ती जा रही है और ये चलन अब करोड़ो डॉलर का बिज़नेस बन गया है.
नेशनल अकेडमी ऑफ साइंसेज़ के शोधकर्ताओं का कहना है कि शायद इंटरनेट शादी के बंधन को एक नया आयाम दे रहा है.
ये सर्वेक्षण उन 19,131 अमरीकी दंपतियों पर किया गया, जिन्होंने साल 2005 और 2012 के बीच शादी की.
यूनिवर्सिटी ऑफ़ शिकागो में मनोविज्ञान के प्रॉफेसर जॉन कासियोपो ने बताया, “हमें इस बात के सबूत मिले कि इंटरनेट के आने के बाद लोग किस तरह अपने जीवनसाथियों से मिल रहे हैं.”खुश कौन?
जिन लोगों ने ऑनलाइन डेटिंग के माध्यम से अपने जीवनसाथी से मिलने की बात कही, उनकी उम्र 30 से 49 के बीच थी और उनकी आमदनी भी उन दंपतियों के मुकाबले ज़्यादा थी, जो अपने जीवनसाथियों से इंटरनेट पर नहीं मिले थे.
जिन लोगों के रिश्ते की शुरुआत इंटरनेट के माध्यम से नहीं हुई, उनमें से करीब 22 प्रतिशत अपने ऑफिस में अपने जीवनसाथी से मिले, 19 प्रतिशत दोस्तों के ज़रिए, 11 प्रतिशत स्कूल में, सात प्रतिशत परिवार के ज़रिए, चार प्रतिशत चर्च में, जबकि नौ प्रतिशत बार या क्लब में अपने जीवनसाथी से मिले.
पर इनमें से ज़्यादा खुश कौन है?
जब शोधकर्ताओं ने इस बात पर गौर किया कि इनमें से कितने दंपतियों का तलाक हुआ, तो उन्होंने पाया कि इंटरनेट के माध्यम से मिले दंपतियों में से 5.96 प्रतिशत का तलाक हुआ था, जबकि बाकी दंपतियों में ये दर 7.67 प्रतिशत थी.
सर्वेक्षण के दौरान शादी-शुदा दंपतियों में से वे लोग ज़्यादा खुश पाए गए जिन्होंने अपने रिश्ते की शुरुआत ऑनलाइन डेटिंग से की थी.
अन्य माध्यमों से मिले दंपतियों में वो लोग सबसे ज़्यादा खुश पाए गए जो स्कूल या चर्च में मिले थे, जबकि ऑफिस या बार में एक-दूसरे को मिले दंपति इतने खुश नहीं पाए गए.
(बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn